《胡氏旧游临行赠别二章》
宋代·史尧弼

妙契还从盖始倾，无言与共四时行。
可堪岁晚仓皇别，多谢诗来缱绻情。
最喜伊家三树秀，故应我辈一经横。
人间定价如金玉，入眼那能较重轻。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。